Francesco Saverio Caruana

Francesco Saverio Caruana (7 ta’ Lulju 1759 – 17 ta’ Novembru 1847) kien prelat Malti li kien Isqof ta’ Malta mill-1831 sa mewtu fl-1847. Kien ukoll mexxej tar-ribelli matul ir-rewwixta Maltija tal-1798–1800.

Caruana twieldet Ħaż-Żebbuġ fis-7 ta’ Lulju 1759. Ta’ 24 sena, ġie ordnat saċerdot mill-Arċisqof Vincenzo Labini, u fl-1796 sar kanonku tal-kapitlu Katidral tal-Imdina. Waqt l-okkupazzjoni Franċiża ta’ Malta l-Kanonku Caruana sar membru tal- Commission de gouvernement (kummissjoni tal-Gvern) iżda rriżenja ftit wara meta ra li ma jistax iwaqqaf lill-Franċiżi milli jistabbilixxu liġijiet inġusti u meta bdew jisirqu artifiċji prezzjużi mill-knejjes Maltin. Il-Kanonku Caruana kellu rwol prominenti fir-rewwixta Maltija kontra l-Franċiżi u fit-tressiq tal-Ingliżi lejn Malta. Waqt ir-rewwixta, kien kmandant tal-battaljuni taż -Żebbuġ u tas-Siġġiewi. Il-kamp u l-batterija Tas-Samra kienu taħt il-kmand ġenerali tiegħu.

Fl-1822 Caruana kien nominat bħala l-arċidjaknu tal-katidral u fl-1829 inħatar amministratur djoċesan mal-mewt tal-Isqof Ferdinando Mattei. Sentejn wara, il-Papa Girgor XVI ħatru bħala s-suċċessur ta’ Mattei; ġie kkonsagrat fil-15 ta’ Mejju 1831 minn Publio Maria Sant, li eventwalment sar is-suċċessur tiegħu fl-1847. 

L-Isqof Caruana miet fl-1847, fl-età ta’ 88 sena, wara 16-il sena isqof.

 Referenzi 

Kategorija:Nies minn Ħaż-Żebbuġ
Kategorija:Malta taħt il-Franċiżi
Kategorija:Mietu fl-1847
Kategorija:Twieldu fl-1759
Kategorija:Retturi tal-Università ta' Malta